Les instal·lacions radioactives amb fins científics, mèdics, agrícoles, comercials o industrials han de sol·licitar una autorització de funcionament.
La sol·licitud ha d'anar acompanyada, almenys, de la documentació següent:
a) Memòria descriptiva de la instal·lació.
S'ha de descriure l'emplaçament i els detalls constructius de sòls, parets, ventilació i altres elements anàlegs.
S'ha de justificar, si s'escau, l'elecció dels radionúclids o fonts radioactives que s'hagin d'utilitzar en la instal·lació i els sistemes de gestió dels residus radioactius sòlids, líquids i gasosos previstos per al funcionament normal i en cas d'accident, incorporant contractes amb empreses gestores, reexportació i altres modalitats, segons escaigui en cada cas.
Ha de consistir en una anàlisi i avaluació dels riscos que es puguin derivar del funcionament en règim normal de la instal·lació o a causa d'algun accident.
S'han d'incloure dades suficients per poder realitzar amb aquests una anàlisi dels riscos de la instal·lació, amb independència de la que hagi presentat el sol·licitant.
c) Verificació de la instal·lació.
Dins d'allò específicament aplicable a cada cas, s'ha d'incloure una descripció de les proves a què s'ha de sotmetre la instal·lació i, en els casos necessaris, el pla de manteniment previst.
S'han de presentar els mètodes de treball i regles de manipulació que garanteixin l'operació segura de la instal·lació.
S'han de descriure també les mesures de protecció radiològica aplicables.
S'ha d'incloure la relació prevista de personal, l'organització projectada i la definició de les responsabilitats que corresponguin a cada lloc de treball, tant en condicions normals d'operació com en cas d'emergència.
Ha de detallar les mesures previstes pel titular i l'assignació de responsabilitats per fer front a les condicions d'accident amb objecte de mitigar-ne les conseqüències, protegir el personal de la ins­tal·la­ció i notificar-ne l'ocurrència de forma immediata als òrgans competents, incloent l'avaluació inicial de les circumstàncies i de les conseqüències de la situació.
A més, ha d'establir les actuacions previstes pel titular per prestar la seva ajuda en les intervencions de protecció a l'exterior de la instal·lació, d'acord amb els plans d'emergència exterior que estableixin els òrgans competents, quan així ho determini el Consell de Seguretat Nuclear.
f) Previsions per a la clausura i cobertura econòmica prevista per garantir-la en condicions de seguretat.
g) Pressupost econòmic de la inversió a realitzar, que ha d'estar constituït pel valor total i efectiu de la instal·lació radioactiva o de la modificació per a la qual se sol·licita l'autorització, i s'han de considerar inclosos tots els components que per la seva naturalesa estiguin afectes al funcionament d'aquesta.
Hi ha guies descriptives (guies de seguretat GSG-05.01, GSG-5.02, GSG-5.05, GSG-5.10, GSG-5.16) sobre la documentació que cal aportar a la web del CSN.
Els tipus de llicències, qualificació requerida i camps d'aplicació es poden trobar a:
Informes tècnics per a l'homologació de cursos de supervisor/a i operador/a.
Per sol·licitar l'autorització d'una instal·lació radioactiva, empresa de venda i assistència tècnica de raigs X o per inscriure en el registre uns raigs X de diagnosi mèdica, s'ha de presentar la documentació a qualsevol Oficina de Gestió Empresarial de la Generalitat (OGE).